Udmeldingen kommer efter, at Folketingets Transportudvalg i går var på besøg i Aalborg for en sidste gang at se på forholdene ved den vestlige forbindelse. Her gav flere af transportordførerne fra de store partier udtryk for, at der på tirsdag indgåes en aftale i forligskredsen, som en gang for alle placerer den 3. Limfjordsforbindelse vest for Aalborg. Den udmelding er faldet mange SF?ere for brystet. SF har gennem hele forløbet været i mod en ekstra forbindelse. Partiet har peget på en udvidelse af de eksisterende forbindelser. - SF er ikke med i en aftale om en forbindelse. Vi har været i mod hele tiden, og det bliver vi ved med, lyder det fra transportordfører i SF, Karsten Hønge. Karsten Hønge er siden i går blevet kontaktet af en lang række SF?ere, som ville have svar på, hvor partiet står i forhandlingerne. - Jeg kan slå helt fast, at vi ikke er med. Så forligskredsen er ikke enig. Om de andre partier så laver en aftale uden os, det kan jeg ikke vide, siger Karsten Hønge. Mødet i forligskredsen finder sted på tirsdag.

Opsummering:
SF på Christiansborg vil ikke stemme for en aftale om en forbindelse over Limfjorden via Egholm.